XXXVIII PRiEFATIO. 



suppeditavit ; doctiss. vero J. E. Grayius Operum multorum rariorum nomina, quae super 

 Conlinente comparare nequivi, ad meum usum humanissime excerpsit. 



Coleopterorum index solus magnum constituit opus , in quo digerendo , doctiss. Guil. 

 F. Erichsonius pars magna fuit; etenim, non solum primam meam adumbrationem multitudine 

 nominum ditavit, quae me fugisse debebant, ut qui nunquam his animalibus peculiare studium 

 dicaverim ; sed viri doctissimi auxilium hos inter limites non stetit; ille, ille solus, ratione per 

 omnia sibi constanti, familias indicavit, ad quas illorum generum multitudo referenda sit. 



Orthopterorum ordo recognitus est a doctiss. Toussaint de Charpentier qui meum ab- 

 solvit manuscriptum , lacunas explendo , quas in citandis auctoribus reliqueram , addendoque 

 nomina quae omiseram. 



Doctiss. Ern. J. Germarius eandem Neuropteris navavit operam, multaque insuper sup- 

 peditavit additamenta ad hunc fasciculum supplendum. 



Amicissimo Guil. F. Erichsonio monente, Orthopterorum ordinem integrum proposuimus, 

 Perlariarum , Termitidum , Embidarum , Psocidum , Libellulinarum , Ephemeridum et Lepis- 

 menarum familiis auctum , quae non solum metamorphosi, sed oris etiam fabrica, non minus 

 quam interiori corporis structura caeteris congruunt; easdem nihilominus inter Neuroptera 

 repetivimus. 



Hymenopterorum index recognitus et compjetus est primo a doctiss. L. Imhoffio, diu 

 ante publicationem ; serius doctiss. Erichsonius nova addebat nomina quae deerant, totumque 

 recognoscebat , ad generum positionem , ratione sibi constanti , in sua quaque familia stabi- 

 liendam. 



Clarissimus Zellerus Lepidoptera acutissime recognovit; non solum familias apposuit, et 

 librorum prolationes complevit, sed paginas adeo librorum notavit, id quod lubenter ubique 

 in caeteris fasciculis addidissem, ni jam typis essent mandati. 



Hemipterorum ordo a doctiss Guil. F. Erichsonio et Ern. F. Germario recognitus et 

 completus fuit. Hic praesertim, in supplementa, multa additamenta mihi suppeditavit, quibus 

 totam addidi doctissimorum Amyoti et Audinet-Serville novorum generum seriem, tam porten- 

 tosis nominibus designatorum. 



Doctissimo Lbwius Dipterorum recognitionem acceptam refero. Viri subtilioris Robineau- 

 Desvoidy laboribus , hujus ordinis nomenclatura adeo complicata est , ut Iianc operis partem 

 navanti , haud paucae obversarentur difficultates quae in aliis indicibus non occurrebant. 

 Attamen speramus rationem, qua illae a doctissimo Lowio resolutae sunt, ab Entomologis 

 comprobatum iri. 



